समीक्षा बैठक में नहीं आने वाले 7 अफसरों को नोटिस
शनिवार को कलेक्टर राजेश सिंह राणा ने जिला पंचायत के सभा कक्ष में पंचायत एवं ग्रामीण विकास विभाग की समीक्षा बैठक ली। चार जनपद के सीईओ व तीन जनपद के मनरेगा कार्यक्रम अधिकारी नदारद रहे। बिना सूचना के बैठक में नहीं आने पर कलेक्टर ने नाराजगी जाहिर की। लापरवाह उन सात अफसरों को कारण बताओ नोटिस जारी करने के निर्देश जिला पंचायत की सीईओ पदमनी साहू को दिए। बैठक में डौंडी, गुंडरदेही, बालोद,डौंडीलोहारा जनपद के सीईओ व डौंडी, गुंडरदेही, बालोद के मनरेगा कार्यक्रम अधिकारी नहीं आए थे।
बैठक में मनरेगा के भौतिक एवं वित्तीय प्रगति की समीक्षा की गई। लंबित भुगतान को जल्द पूरा करने और चिन्हांकित सुखा ग्रस्त पंचायतो में मजदूरों को 150 से 200 दिन रोजगार उपलब्ध कराने के लिए निर्देशित किए गए। बैठक में बताया गया कि मनरेगा जाब कार्ड को आधार कार्ड से लिंक कराने के लिए शिविर लगाया जाएगा। कलेक्टर ने इंदिरा आवास योजना वर्ष 2013-14 एवं 2014 -15 में अपूर्ण आवासों को जनवरी के पहले सप्ताह तक पूरा करने व वित्तीय वर्ष 2015- 16 में स्वीकृत आवासों की पहली क़िस्त जारी करने कहा। एनआरएलएम योजना के तहत लंबित ऋण प्रकरण जल्द स्वीकृत करने कहा गया है। जनवरी तक इस योजना के लक्ष्य को पूरा करने कहा गया। बैठक में आरईएस, पीएमजीएसवाई के ईई सहित अन्य अफसर मौजूद रहे।
hin_Deva hin_Deva hin_Deva